CELEX: 32005R2106
Language: bg
Date: 2005-12-21
Title: Регламент (ЕО) № 2106/2005 на Комисията от 21 декември 2005 година за изменение на Регламент (ЕО) № 1725/2003 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета по отношение на Международния счетоводен стандарт (IAS) 39Текст от значение за ЕИП.

Важна правна забележка

|

32005R2106

Официален вестник n° L 337 , 22/12/2005 стр. 0016 - 0019 Официален вестник n° L 321 , 21/11/2006 стр. 0383 - 0386

		20051221Регламент (ЕО) № 2106/2005 на Комисиятаот 21 декември 2005 годиназа изменение на Регламент (ЕО) № 1725/2003 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета по отношение на Международния счетоводен стандарт (IAS) 39(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската общност,като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международни счетоводни стандарти [1], и по-специално член 3, параграф 1 от него,като има предвид, че:(1) С Регламент (ЕО) № 1725/2003 на Комисията [2] бяха приети някои международни стандарти и разяснения, които съществуваха към 14 септември 2002 г.(2) Комисията прие Международен счетоводен стандарт (IAS)usb 39 с изключение на някои разпоредби, отнасящи се до опцията на пълната справедлива стойност и счетоводно отчитане на хеджирането, с Регламент (ЕО) № 2086/2004 на Комисията от 19 ноември 2004 г. за изменение на Регламент (ЕО) № 1725/2003 относно приемането на някои международни счетоводни стандарти в съответствие Регламент (ЕО) № 1606/2002 на Европейския парламент и на Съвета във връзка с въвеждането на МСС 39 [3]. Комисията прие подобрения стандарт МСС 39 в частта, отнасяща се до опцията за ограничена справедлива стойност, с Регламент (ЕО) № 1864/2005 на Комисията [4].(3) На 14 април 2005 г. Бордът по международни счетоводни стандарти (БМСС) публикува изменение и допълнение към МСС 39, позволяващо на предприятията по-специално да отразяват при определени обстоятелства прогнозна вътрешногрупова сделка, деноминирана в чуждестранна валута, като хеджирана позиция в консолидираните финансови отчети. Общоприета практика при управлението на риска е да се отразява валутният риск на една прогнозна вътрешногрупова сделка като хеджирана позиция, а IAS 39 в сегашния му вид не позволява счетоводно отчитане на хеджирането в тези случаи. Съгласно IAS 39 в сегашния му вид единствено трансакциите, които са външни за предприятието, могат да бъдат отчитани като хеджирана позиция.(4) Консултациите с технически експерти в областта потвърдиха, че измененията и допълненията в МСС 39 отговарят на техническите критерии за приемане, посочени в член 3 от Регламент (ЕО) № 1606/2002.(5) Следователно Регламент (ЕО) № 1725/2003 следва да бъде съответно изменен.(6) Мерките, предвидени в настоящия регламент, са в съответствие със становището на Регулаторния комитет по счетоводство,ПРИЕ НАСТОЯЩИЯ РЕГЛАМЕНТ:Член 1В приложението към Регламент (ЕО) № 1725/2003 Международният счетоводен стандарт (IAS) 39 се изменя, както е посочено в приложението към настоящия регламент.Член 2Всяко дружество прилага измененията в IAS 39, както е посочено в приложението към настоящия регламент, най-късно от датата, от която започва неговата 2006 финансова година.Член 3Настоящият регламент влиза в сила на третия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 21 декември 2005 година.За КомисиятаCharlie McCreevyЧлен на Комисията[1] ОВ L 243, 11.9.2002 г., стр. 1.[2] ОВ L 261, 13.10.2003 г., стр. 1. Регламент, последно изменен с Регламент (ЕО) № 1910/2005 (ОВ L 305, 24.11.2005 г., стр. 4).[3] ОВ L 363, 9.12.2004 г., стр. 1.[4] ОВ L 299, 16.11.2005 г., стр. 45.--------------------------------------------------20051221ПРИЛОЖЕНИЕМеждународният счетоводен стандарт (МСС) 39 се изменя, както следва:МЕЖДУНАРОДНИ СЧЕТОВОДНИ СТАНДАРТИIAS № | Наименование |IAS 39 | Финансови инструменти: Признаване и оценяване |Възпроизвеждането им е разрешено в рамките на европейското икономическо пространство. Всички съществуващи права са запазени извън ЕИП, с изключение на правото на възпроизвеждане за лична употреба или друга честна сделка. Допълнителна информация може да бъде получена в интернет страницата на IASB www.iasb.org.1. Параграф 80 се заменя със следното:"80. За целите на счетоводното отчитане на хеджирането единствено активи, пасиви, неотменими ангажименти или много вероятни бъдещи сделки, страна по които е външна за предприятието организация, могат да бъдат отразявани като хеджирани позиции. От това следва, че счетоводно отчитане на хеджирането може да бъде приложено и за трансакции между предприятия или сегменти в същата група единствено в индивидуалните или отделните финансови отчети на тези предприятия или сегменти, но не и в консолидираните финансови отчети на групата. По изключение валутният риск на вътрешногрупова парична позиция (напр. плащания между две дъщерни дружества) може да се квалифицира като хеджирана позиция в консолидираните финансови отчети, ако това доведе до печалби или загуби от разликите във валутния курс, които не са напълно премахнати при консолидацията в съответствие с IAS 21 "Ефекти от промените във валутните курсове". В съответствие с IAS21 печалбите или загубите при вътрешногрупови парични позиции вследствие на разликите във валутния курс не са напълно премахнати при консолидацията, когато вътрешногруповата парична позиция е резултат на сделка между две групи предприятия, които имат различни функционални валути. В допълнение, валутният риск при много вероятна прогнозна вътрешногрупова трансакция може да се квалифицира като хеджирана позиция в консолидираните финансови отчети, при условие че трансакцията ще бъде деноминирана във валута, различна от функционалната валута на предприятието, което сключва сделката, а валутният риск ще окаже влияние върху консолидираната печалба или загуба."2. Добавят се следните параграфи 108А и 108Б:"108 А. Дадено образувание прилага последното изречение от параграф 80, а така също параграфи РП99А и РП99Б, за едногодишни периоди, започващи на или след 1 януари 2006 г. Насърчава се по-ранното прилагане. Ако образуванието отчита като хеджирана позиция външна прогнозна сделка, която:а) е деноминирана във функционалната валута на образуванието, което сключва сделката,б) предполага по-голяма изложеност на риск, което би оказало влияние върху консолидираната печалба или загуба (т.е. е деноминирана във валута, различна от представителната валута на групата), ив) би могла да бъде квалифицирана като счетоводно отчитане на хеджиране, ако не е била деноминирана във функционалната валута на образуванието, което сключва сделката,то може да приложи счетоводно отчитане на хеджирането в консолидираните финансови отчети за период(и) преди датата на приложението на последното изречение на параграф 80, а така също на параграфи РП99А и РП99Б.108 Б. Не е необходимо образуванието да прилага параграф РП99Б по отношение на сравнителна информация, отнасяща се до периоди преди датата на приложението на последното изречение на параграф 80, а така също и на параграф РП99А."3. В допълнение А, Ръководство за приложение, параграфи РП99А и РП99Б се преномерират на РП99В и РП99Г, а се добавят параграфи РП99А, РП99Б и РП133:"РП99А. Параграф 80 постановява, че в консолидираните финансови отчети валутният риск от много вероятна вътрешногрупова бъдеща сделка може да бъде квалифициран като хеджирана позиция при хеджиране на парични потоци, при условие че трансакцията ще бъде деноминирана във валута, различна от функционалната валута на образуванието, което сключва сделката, а валутният риск ще окаже влияние върху консолидираната печалба или загуба. За тази цел образуванието може да бъде компанията майка, дъщерно дружество, асоциирано дружество, смесено предприятие или клон. Ако валутният риск от дадена вътрешногрупова прогнозна сделка не оказва влияние върху консолидираната печалба или загуба, вътрешногруповата прогнозна сделка не може да бъде квалифицирана като хеджирана позиция. Това обикновено се отнася до случаите при изплащане на роялти, лихви или разходи за управление между членовете на една и съща група, освен ако няма външна свързана трансакция. Независимо от това, когато валутният риск при прогнозна вътрешногрупова сделка ще окаже влияние върху консолидираната печалба или загуба, вътрешногруповата трансакция може да бъде квалифицирана като хеджирана позиция. Пример за това са прогнозните продажби или покупки на материални запаси между членовете на една и съща група в случаите, когато предстои продажба на материални запаси на организация, която е външна за групата. По подобен начин прогнозна вътрешногрупова продажба на производствени съоръжения и оборудване от страна на образувание от групата, което го произвежда, на друг член на групата, който ще използва съоръженията и оборудването в своята дейност, може да окаже влияние върху консолидираната печалба или загуба. Това може да стане, например, защото съоръженията и оборудването ще бъдат амортизирани от купуващото образувание и първоначално признатата стойност на съоръженията и оборудването може да се промени, ако вътрешногруповата прогнозна сделка се деноминира във валута, която е различна от функционалната валута на купуващото предприятие.РП99Б. Ако хеджирането на вътрешногрупова прогнозна трансакция отговаря на условията за прилагането на счетоводното отчитане на хеджиране, всяка печалба или загуба, която е призната директно в собствения капитал в съответствие с параграф 95, буква а), ще бъде прекласифицирана в печалба или загуба за същия период или за периоди, през които валутният риск от хеджираната сделка оказва влияние върху консолидираната печалба или загуба.РП133. Образуванието може да е отразило дадена вътрешногрупова прогнозна сделка като хеджирана позиция в началото на едногодишния период, който започва на или след 1 януари 2005 г. (или, за целите на повторното огласяване на сравнителна информация, началото на по-ранен период за сравнение), при хеджиране, което отговаря на условията за прилагане на счетоводното отчитане на хеджирането в съответствие с настоящия стандарт (с последните изменения и допълнения, направени с последното изречение на параграф 80). Това образувание може да използва това отразяване, за да приложи счетоводното отчитане на хеджирането при консолидираните финансови отчети от началото на едногодишния период, който започва на или след 1 януари 2005 г. (или началото на по-ранен период за сравнение). Това предприятие прилага също така параграфи РП99А и РП99Б от началото на едногодишния период, който започва на или след 1 януари 2005 г. Независимо от това, в съответствие с параграф 108Б, образуванието не трябва да прилага РП99Б по отношение на сравнителна информация за по-ранни периоди."--------------------------------------------------